Kani Icalo Cikaba Shani Kuntangiile?
Kani imibelo mu calo . . .
ikalukuli fyenke’fi ili?
ikabipilako?
ikawama?
IFI BAIBOLO ILABILA
“BaLesa bakabasumwina iminsoshi yonse ku menso abo; tapakalukuli imfwa libili, neli ni nsoni, neli kulila, neli kusomenwa konse, tau; pakuti ifintu ifya kutanga filipitilile.”—Ukufisulula 21:3, 4.
IFI UKU UKULAYA KUNGAMOFWENIKO
Imilimo iiweme.—Yisaya 65:21-23.
Takukabapo amalwashi neli kupenga.—Yisaya 25:8; 33:24.
Ubwikashi ubuweme ubwa muyayaya pamo ne cisoolo ne fibusa.—Amasamo 37:11, 29.
KANI MULI BUCINE TUNGACETEKELA IFI BAIBOLO ILABILA?
Inya, ni pakuti:
BaLesa balikwete amakosa akukonsha ifi balaya. Mu Baibolo, baYehova Lesa balabeta ati ‘Abamakosa onse,’ ni pakuti bali ne makosa ukwakuti. (Ukufisulula 15:3) Popele balalama ne kukonsha ukulaya kwabo ukwa kuwamya icalo cesu. Koti ni fyefyo Baibolo ilabila ati, “ifintu fyonse fileshibwa kuli baLesa.”—Matayo 19:26.
BaLesa balafwaisha ukukonsha ukulaya kwabo. Ku cakubwenako, baYehova ‘balafwaisha’ ukubuusha abafwile.—Jobo 14:14, 15.
Baibolo nakabili ilalabila ati Abana ba baLesa, baYesu, baalukuposha abalwashi. Mba nindo bacitiile’fyo? Ni pakuti balukufwaisha ukucite’fyo. (Mako 1:40, 41) BaYesu balilangishe imibelo ya baWishibo iya kufwaya ukofwako abalukupengela ukubofwako.—Yoane 14:9.
Popele tungacetekela ati baYehova na baYesu balafwaya ukutofwako pakweba ati tungalukwikala abasangalele kuntangiile!—Amasamo 72:12-14; 145:16; 2 Petilo 3:9.
IFYAKWALAKANYAPO
Kani baLesa bakaalula shani icalo pakweba ati cikabe iciweme?
Baibolo ilaasuka ico icakwipusha pali MATAYO 6:9, 10 na DANYELI 2:44.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn lin_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn bem_Latn bem_Latn